CELEX: 
Language: sl
Date: 2020-07-14 00:00:00
Title: DELEGIRANA UREDBA KOMISIJE (EU) …/… o spremembi Uredbe (ES) št. 273/2004 Evropskega parlamenta in Sveta ter Uredbe Sveta (ES) št. 111/2005 zaradi vključitve nekaterih predhodnih sestavin za prepovedane droge na seznam

EVROPSKA
                              KOMISIJA

                                                     Bruselj, 14.7.2020
                                                     C(2020) 4691 final

                       DELEGIRANA UREDBA KOMISIJE (EU) …/…

                                        z dne 14.7.2020

       o spremembi Uredbe (ES) št. 273/2004 Evropskega parlamenta in Sveta ter Uredbe
     Sveta (ES) št. 111/2005 zaradi vključitve nekaterih predhodnih sestavin za prepovedane
                                         droge na seznam

                                    (Besedilo velja za EGP)

SL                                                                                            SL
 ---pagebreak---                               OBRAZLOŽITVENI MEMORANDUM

     1.      OZADJE DELEGIRANEGA AKTA
     Predhodne sestavine za prepovedane droge so kemikalije, ki se lahko uporabljajo za
     nezakonito proizvodnjo narkotičnih drog ali psihotropnih snovi. Uredba (ES) št. 273/2004
     Evropskega parlamenta in Sveta določa ukrepe za spremljanje trgovine s predhodnimi
     sestavinami za prepovedane droge znotraj EU, Uredba Sveta (ES) št. 111/2005 pa ureja
     trgovino s predhodnimi sestavinami za prepovedane droge med EU in tretjimi državami.
     Skupaj izvajata ukrepe iz člena 12 Konvencije Združenih narodov zoper nezakonit promet
     mamil in psihotropnih snovi z dne 19. decembra 19881 (v nadaljnjem besedilu: konvencija ZN
     iz leta 1988).
     Decembra 2013 sta bili ti uredbi spremenjeni zaradi povečanja učinkovitosti nadzornih
     ukrepov nad predhodnimi sestavinami za prepovedane droge. Sprejeto je bilo pooblastilo za
     sprejetje delegiranih aktov za dodajanje novih snovi na seznam, kar omogoča hitro
     prilagajanje uredb novim trendom pri preusmerjanju predhodnih sestavin za prepovedane
     droge. Z nadaljnjimi spremembami obeh uredb so bile na sezname snovi vključene dodatne
     snovi.
     Komisija ZN za droge je na 62. zasedanju 19. marca 2019 sprejela sklepe 62/10, 62/11 in
     62/12 o vključitvi treh snovi v preglednico I Konvencije, in sicer 3,4-MDP-2-P metil
     glicidata2 (PMK glicidat), 3,4-MDP-2-P metil glicidne kisline (PMK glicidna kislina) in alfa-
     fenilacetoacetamida (APAA). Komisija ZN za droge je poleg tega na 63. zasedanju 4. marca
     2020 sprejela sklep 63/1 o vključitvi metil alfa-fenilacetoacetata (MAPA) v preglednico I
     Konvencije. Zato mora Evropska komisija sprejeti delegirano uredbo o spremembi
     Uredbe (ES) št. 273/2004 in Uredbe Sveta (ES) št. 111/2005, da se te štiri snovi dodajo v
     priloge k navedenim uredbam. Naknadna uvrstitev teh štirih snovi v Uredbo (ES) št. 273/2004
     in Uredbo (ES) št. 111/2005 omogoča povečan nadzor nad uporabo teh snovi, da se prepreči
     njihova preusmeritev v nezakonito proizvodnjo amfetaminov in MDMA, splošno znanega kot
     „ekstazi“.
     Enostavnost pretvorbe teh štirih snovi za podporo proizvodnji amfetaminov in MDMA, obseg
     posledic za družbo in javno zdravje zaradi uživanja amfetaminov in MDMA, odsotnost znane
     zakonite uporabe ter omejena dodatna obremenitev za pristojne organe upravičujejo njihovo
     vključitev na seznam snovi v Uredbi (ES) št. 273/2004 in Uredbi (ES) št. 111/2005.
     Podobno se tudi metil 2-metil-3-feniloksiran-2-karboksilat (BMK metil glicidat) in 2-metil-3-
     feniloksiran-2-karboksilna kislina (BMK glicidna kislina) pogosto uporabljata pri nezakoniti
     proizvodnji amfetaminov, čeprav nista bila dodana v preglednice konvencije ZN iz leta 1988.
     Enostavnost pretvorbe teh dveh snovi za podporo proizvodnji amfetaminov, obseg posledic za
     družbo in javno zdravje zaradi uživanja amfetaminov, odsotnost znatne zakonite uporabe ter
     omejena dodatna obremenitev za pristojne organe upravičujejo njuno vključitev na seznam
     snovi v Uredbi (ES) št. 273/2004 in Uredbi (ES) št. 111/2005, kar presega obveznosti iz
     konvencije ZN iz leta 1988.
     Rdeči fosfor se v veliki meri uporablja zakonito, vendar je iz zakonitih poti pogosto
     preusmerjen v uporabo za nezakonito proizvodnjo metamfetamina v EU. Vsako leto se v EU
     odstrani znatno število nezakonitih laboratorijev za proizvajanje metamfetamina. Ocenjuje se,
     da se z nezakonito proizvodnjo samo v eni državi članici ustvari od 10 do 12 ton
     1
            UL L 326, 24.11.1990, str. 57.
     2
            Zaradi doslednosti bodo imena teh snovi v prilogah k uredbam navedena v skladu s priznanimi
            standardi Mednarodne zveze za čisto in uporabno kemijo.

SL                                                  1                                                     SL
 ---pagebreak---      metamfetamina na leto. Poleg tega v zadnjem času obstajajo očitni znaki širjenja nezakonite
     proizvodnje metamfetamina v vse več držav članic.
     Metamfetamin je droga, ki povzroča močno zasvojenost ter resne posledice za družbo in
     javno zdravje v nekaterih regijah EU. S tega vidika je sorazmerno in upravičeno, da se rdeči
     fosfor vključi na seznam snovi v Uredbi (ES) št. 273/2004 in Uredbi (ES) št. 111/2005.
     Možnost uvrstitve na seznam v skupino 1 ali skupino 2 Uredbe (ES) št. 273/2004 in Uredbe
     (ES) št. 111/2005
     Komisija ima diskrecijsko pravico, da se odloči, ali naj štiri snovi, ki so bile vključene na
     seznam konvencije ZN iz leta 1988, uvrsti v skupino 1 ali skupino 2 iz uredb. Skupina 3 iz
     uredb ni primerna, saj bi to pomenilo, da obveznosti, ki izhajajo iz konvencije ZN iz leta
     1988, ne bi bilo mogoče izpolniti. Skupina 4, ki obstaja samo v Uredbi Sveta (ES)
     št. 111/2005, prav tako ne pride v poštev, saj lahko ta skupina vključuje le zdravila in zdravila
     za uporabo v veterinarski medicini, ki vsebujejo snovi s seznama.
     Snovi iz skupine 1 ob preusmeritvi predstavljajo največje tveganje in so ponavadi v celoti ali
     delno vključene v molekulo narkotične droge ali psihotropne snovi (tj. neposredna predhodna
     sestavina). Zato za te snovi v obeh uredbah veljajo najstrožji ukrepi za nadzor in spremljanje.
     Snovi iz skupine 2 predstavljajo manjše tveganje, ali pa količina teh snovi, ki je preusmerjena
     v nezakonito proizvodnjo drog, predstavlja tako majhen delež celotne količine, ki se zakonito
     trži in uporablja v EU, da bi njihova uvrstitev v skupino 1 povzročila nesorazmerno breme;
     ustrezni ukrepi za nadzor in spremljanje so zato nekoliko manj strogi.
     Snovi iz skupine 1 je treba skladiščiti v zavarovanih prostorih (npr. pod ključem, video
     nadzorom itd.) in vsak izvajalec, ki obravnava te snovi, mora imeti dovoljenje. Za snovi iz
     skupine 2 skladiščenje v zavarovanih prostorih ni obvezno in izvajalci potrebujejo samo
     registracijo. Kar se tiče nadzora zunanje trgovine, je glavna razlika med tema skupinama ta,
     da je za snovi iz skupine 1 potrebno uvozno in izvozno dovoljenje, medtem ko je za snovi iz
     skupine 2 potrebno le izvozno dovoljenje.
     Zakonita uporaba snovi
     Na podlagi informacij, zbranih v okviru postopka za vnos na seznam v konvenciji ZN iz leta
     1988, je mogoče sklepati, da ni zakonite trgovine in uporabe PMK glicidne kisline, PMK
     glicidata, APAA in MAPA. Med analizo, ki je privedla do sedanjega predloga za uvrstitev
     BMK metil glicidata in BMK glicidne kisline v Uredbo (ES) št. 273/2004 in Uredbo (ES)
     št. 111/2005, se je izkazalo, da te snovi v EU nimajo znatne zakonite uporabe.
     Glede na enostavnost pretvorbe teh šestih snovi za podporo proizvodnji amfetaminov in
     MDMA, obseg posledic za družbo in javno zdravje zaradi uživanja amfetaminov in MDMA
     ter omejeno dodatno obremenitev pristojnih organov in gospodarskih subjektov njihova
     uvrstitev v skupno 1 ne bi povzročila nesorazmernega bremena.
     Po drugi strani se rdeči fosfor v veliki meri uporablja zakonito. Da bi preprečili preusmerjanje
     te snovi iz zakonite v nezakonito uporabo v okviru trgovine znotraj EU, se predlaga njena
     uvrstitev v skupino 2A v Prilogi I k Uredbi (ES) št. 273/2004. Obveznosti iz uredbe se bodo
     zmanjšale, če njena količina v obdobju enega leta ne bo presegla mejne vrednosti 0,1 kg.
     Mejna vrednost je bila določena v dogovoru s pristojnimi organi držav članic.
     Čeprav trenutno ni znano, ali se tudi rdeči fosfor preusmerja iz trgovine med EU in tretjimi
     državami, je zelo verjetno, da bodo proizvajalci prepovedanih drog poskušali to snov pridobiti
     s preusmeritvijo iz trgovine med EU in tretjimi državami, ko bo trgovina znotraj EU
     nadzorovana. Zato bi bilo treba tudi rdeči fosfor dodati v skupino 2 v Prilogi k Uredbi (ES)
     št. 111/2005. Tako se bo zagotovila tudi vzporednost med snovmi, vključenimi v Uredbo (ES)

SL                                                  2                                                    SL
 ---pagebreak---      št. 273/2004 in Uredbo (ES) št. 111/2005, kar bo poenostavilo izvajanje teh uredb s strani
     gospodarskih subjektov in pristojnih organov.
     S spremembo obeh uredb je primerno tudi posodobiti ustrezne oznake KN za snovi v različnih
     prilogah.

     2.      POSVETOVANJA PRED SPREJETJEM AKTA
     V skladu z odstavkom 4 skupnega dogovora o delegiranih aktih med Evropskim
     parlamentom, Svetom in Evropsko komisijo so bila pri pripravi tega delegiranega akta
     opravljena ustrezna in pregledna posvetovanja, tudi na ravni strokovnjakov. Osnutek
     delegiranega akta je bil 22. januarja 2020 predložen Evropskemu parlamentu. Skupina
     strokovnjakov za predhodne sestavine za prepovedane droge je o predlogu podrobno
     razpravljala na sejah 14. in 15. maja 2018, 21. in 22. novembra 2018, 27. in 28. maja 2019 ter
     28. in 29. novembra 2019. Poleg tega je bil 2. oktobra 2019 skupini predložen osnutek
     delegiranega akta, 22. januarja 2020 pa revidirana različica osnutka.

     3.      PRAVNI ELEMENTI DELEGIRANEGA AKTA
     Na podlagi člena 15 Uredbe (ES) št. 273/2004 Evropskega parlamenta in Sveta, kakor je bila
     spremenjena z Uredbo (EU) št. 1258/2013, in člena 30a Uredbe Sveta (ES) št. 111/2005,
     kakor je bila spremenjena z Uredbo (EU) št. 1259/2013 Evropskega parlamenta in Sveta, je
     Komisija pooblaščena za sprejemanje delegiranih aktov za prilagoditev prilog novim trendom
     pri preusmerjanju predhodnih sestavin za prepovedane droge in uskladitev s spremembami
     preglednic v Prilogi h Konvenciji Združenih narodov.
     Kot je navedeno v poglavju 1, je v zvezi s PMK glicidno kislino, PMK glicidatom, APAA in
     MAPA potrebna uskladitev s spremembami preglednic v Prilogi h konvenciji ZN iz leta 1988.
     BMK metil glicidat, BMK glicidna kislina in rdeči fosfor so snovi, ki se pogosto uporabljajo
     za nezakonite namene in predstavljajo vse večje izzive za države članice. Priloge k Uredbi
     (ES) št. 273/2004 in Uredbi (ES) št. 111/2005 bi bilo zato treba prilagoditi novim trendom pri
     preusmerjanju v skladu s prenosom pooblastil iz Uredbe (ES) št. 273/2004 in Uredbe (ES)
     št. 111/2005.
     Uredbi 273/2004 in 111/2005 sta tesno povezani. Skupaj izvajata ukrepe iz člena 12
     Konvencije Združenih narodov zoper nezakonit promet mamil in psihotropnih snovi z dne 19.
     decembra 1988. Z Delegirano uredbo Komisije (EU) 2015/1011 in Izvedbeno uredbo
     Komisije (EU) 2015/1013 so bila sprejeta skupna izvedbena pravila za uredbi 273/2004 in
     111/2005.
     Glede na navedeno je združitev dveh različnih pooblastil na podlagi različnih temeljnih
     zakonodajnih aktov v enoten delegirani akt upravičena zaradi tesne stvarne povezave med
     zadevnima pooblastiloma.

SL                                                 3                                                  SL
 ---pagebreak---                            DELEGIRANA UREDBA KOMISIJE (EU) …/…

                                                z dne 14.7.2020

       o spremembi Uredbe (ES) št. 273/2004 Evropskega parlamenta in Sveta ter Uredbe
     Sveta (ES) št. 111/2005 zaradi vključitve nekaterih predhodnih sestavin za prepovedane
                                         droge na seznam

                                             (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (ES) št. 273/2004 Evropskega parlamenta in Sveta z dne 11. februarja
     2004 o predhodnih sestavinah pri prepovedanih drogah1 in zlasti člena 15 Uredbe,
     ob upoštevanju Uredbe Sveta (ES) št. 111/2005 z dne 22. decembra 2004 o določitvi pravil za
     nadzor trgovine s predhodnimi sestavinami za prepovedane droge med Unijo in tretjimi
     državami2 ter zlasti člena 30a Uredbe,
     ob upoštevanju naslednjega:
     (1)    Priloga I k Uredbi (ES) št. 273/2004 in Priloga k Uredbi (ES) št. 111/2005 vsebujeta
            seznam snovi, za katere se uporabljajo številni usklajeni ukrepi nadzora in spremljanja
            iz navedenih uredb.
     (2)    S sklepi 62/10, 62/11 in 62/12 Komisije ZN za droge, sprejetimi na njenem 62.
            zasedanju 19. marca 2019, so bile v preglednico I Konvencije Združenih narodov
            zoper nezakonit promet mamil in psihotropnih snovi z dne 19. decembra 19883 (v
            nadaljnjem besedilu: konvencija ZN iz leta 1988) dodane tri snovi, in sicer metil 3-
            (1,3-benzodioksol-5-il)-2-metiloksiran-2-karboksilat (PMK metil glicidat), 3-(1,3-
            benzodioksol-5-il)-2-metiloksiran-2-karboksilna kislina (PMK glicidna kislina) in
            alfa-fenilacetoacetamid (APAA). Poleg tega je bila s sklepom 63/1 Komisije ZN za
            droge, sprejetim na njenem 63. zasedanju 4. marca 2020, v preglednico I konvencije
            ZN iz leta 1988 dodana snov metil alfa-fenilacetoacetat (MAPA).
     (3)    Eden izmed namenov Uredbe (ES) št. 273/2004 in Uredbe (ES) št. 111/2005 je
            izvajanje člena 12 konvencije ZN iz leta 1988 v Uniji. PMK metil glicidat, PMK
            glicidno kislino, APAA in MAPA bi bilo zato treba vključiti v Prilogo I k Uredbi (ES)
            št. 273/2004 in Prilogo k Uredbi (ES) št. 111/2005.
     (4)    Snovi s seznama v Prilogi I k Uredbi (ES) št. 273/2004 in Prilogi k Uredbi (ES)
            št. 111/2005 so razdeljene v skupine, za katere se uporabljajo različni ukrepi, da se
            doseže ravnovesje med ravnjo tveganja, ki ga povzroča vsaka snov, in obremenitvijo
            zakonite trgovine. Za snovi iz skupine 1 veljajo najstrožji ukrepi nadzora in
            spremljanja. Na primer, snovi iz skupine 1 je treba skladiščiti v zavarovanih prostorih
            in vsak gospodarski subjekt, ki uporablja takšne snovi, mora imeti dovoljenje.

     1
            UL L 47, 18.2.2004, str. 1.
     2
            UL L 22, 26.1.2005, str. 1.
     3
            UL L 326, 24.11.1990, str. 57.

SL                                                     4                                              SL
 ---pagebreak---      (5)    PMK metil glicidat in PMK glicidna kislina sta neposredni predhodni sestavini za 3,4-
            metilendioksimetamfetamin (MDMA), splošno znan kot „ekstazi“. APAA in MAPA
            sta neposredni predhodni sestavini za amfetamine. Povedano drugače, te snovi je
            mogoče enostavno pretvoriti v MDMA ali amfetamine.
     (6)    Nepravilna uporaba in zloraba MDMA in amfetaminov povzročata resne posledice za
            družbo in javno zdravje v nekaterih regijah EU. Poleg tega organizirane kriminalne
            združbe v Uniji proizvajajo ogromne količine MDMA in amfetaminov. Velike
            količine MDMA in amfetaminov se izvažajo tudi v tretje države.
     (7)    V Uniji ni znane zakonite proizvodnje, trgovine ali uporabe PMK metil glicidata,
            PMK glicidne kisline, APAA in MAPA. Uvrstitev teh snovi v skupino 1 v Prilogi I k
            Uredbi (ES) št. 273/2004 in v Prilogi k Uredbi (ES) št. 111/2005 zato ne bi povzročila
            dodatnega upravnega bremena za gospodarske subjekte in pristojne organe v Uniji.
     (8)    Glede na tveganje, ki ga PMK metil glicidat, PMK glicidna kislina, APAA in MAPA
            predstavljajo za družbo in javno zdravje v Uniji, in dejstvo, da njihova uvrstitev ne bo
            vplivala na njihovo zakonito trgovino, proizvodnjo in uporabo v Uniji, bi morale biti
            navedene snovi uvrščene v skupino 1 v Prilogi I k Uredbi (ES) št. 273/2004 in Prilogi
            k Uredbi (ES) št. 111/2005.
     (9)    Metil 2-metil-3-feniloksiran-2-karboksilat (BMK metil glicidat) in 2-metil-3-
            feniloksiran-2-karboksilna kislina (BMK glicidna kislina) sta prav tako neposredni
            predhodni sestavini amfetaminov in se pogosto uporabljata za nezakonito proizvodnjo
            amfetaminov. Navedeni snovi bi bilo zato treba dodati v Prilogo I k Uredbi (ES)
            št. 273/2004 in Prilogo k Uredbi (ES) št. 111/2005.
     (10)   V Uniji ni znatne zakonite proizvodnje, trgovine ali uporabe BMK metil glicidata in
            BMK glicidne kisline. Vključitev teh snovi v skupino 1 v Prilogi I k Uredbi (ES)
            št. 273/2004 in v Prilogi k Uredbi (ES) št. 111/2005 zato ne bi povzročila večjega
            dodatnega upravnega bremena za gospodarske subjekte in pristojne organe v Uniji.
     (11)   Glede na tveganje, ki ga BMK metil glicidat in BMK glicidna kislina predstavljata za
            družbo in javno zdravje v Uniji, in dejstvo, da bo njuna uvrstitev le neznatno vplivala
            na njuno zakonito trgovino, proizvodnjo in uporabo v Uniji, bi morala biti uvrščena v
            skupino 1 v Prilogi I k Uredbi (ES) št. 273/2004 in Prilogi k Uredbi (ES) št. 111/2005.
     (12)   Rdeči fosfor se pogosto preusmerja iz trgovine na notranjem trgu in v Uniji uporablja
            za nezakonito proizvodnjo metamfetamina. Uporablja se kot katalizator za kemijsko
            pretvorbo efedrina ali psevdoefedrina, ki sta že uvrščena v skupino 1 v Prilogi I k
            Uredbi (ES) št. 273/2004 in Prilogi k Uredbi (ES) št. 111/2005, v metamfetamin.
            Rdeči fosfor bi zato bilo treba vključiti v Prilogo I k Uredbi (ES) št. 273/2004.
     (13)   Metamfetamin je droga, ki povzroča močno zasvojenost ter resne posledice za družbo
            in javno zdravje v nekaterih regijah Unije.
     (14)   Vendar ima rdeči fosfor pomembno in raznoliko zakonito uporabo, kot je proizvodnja
            zaviralcev gorenja za plastične mase, pirotehnične izdelke ter vžigalne površine za
            vžigalice in bakle.
     (15)   Za dosego ravnovesja med tveganjem, ki ga rdeči fosfor predstavlja za družbo in javno
            zdravje v Uniji, in obremenitvijo zakonite trgovine s to snovjo na notranjem trgu, bi
            bilo treba rdeči fosfor vključiti v skupino 2A v Prilogi I k Uredbi (ES) št. 273/2004.
     (16)   Čeprav trenutno ni znano, ali se tudi rdeči fosfor preusmerja iz trgovine med Unijo in
            tretjimi državami, je zelo verjetno, da ga bodo proizvajalci prepovedanih drog
            poskušali pridobiti s preusmeritvijo iz takšne trgovine zunaj Unije, ko bo trgovina s to

SL                                                 5                                                   SL
 ---pagebreak---             snovjo na notranjem trgu nadzorovana v okviru Uredbe (ES) št. 273/2004. Za rdeči
            fosfor tako obstaja veliko tveganje preusmeritve iz trgovine med Unijo in tretjimi
            državami, zato bi ga bilo treba vključiti tudi v skupino 2 v Prilogi k Uredbi (ES)
            št. 111/2005. Tako se bo zagotovila tudi vzporednost med snovmi, vključenimi v
            Uredbo (ES) št. 273/2004 in Uredbo (ES) št. 111/2005, kar poenostavlja izvajanje teh
            uredb s strani gospodarskih subjektov in pristojnih organov.
     (17)   V Prilogi II k Uredbi (ES) št. 273/2004 so določene mejne količine za vse sklenjene
            posle, ki vključujejo nekatere snovi in se izvajajo v obdobju enega leta. Z navedeno
            prilogo se želi preprečiti nepotrebno oviranje zakonite trgovine s temi snovmi, kadar je
            tveganje preusmerjanja v nezakonite kanale mogoče zmanjšati ali odpraviti z
            omejitvami trgovine s količinami nad določeno mejno vrednostjo. Na podlagi
            razpoložljivih dokazov in posvetovanj s pristojnimi organi držav članic bi morala
            mejna vrednost za rdeči fosfor znašati 0,1 kg.
     (18)   V zvezi s tem je za zagotovitev pravilne uvrstitve snovi s seznama prav tako primerno
            posodobiti oznake kombinirane nomenklature (oznake KN) v Uredbi (ES)
            št. 273/20014 in Uredbi (ES) št. 111/2005 na podlagi zadnje različice kombinirane
            nomenklature, ki je bila sprejeta z Izvedbeno uredbo Komisije (EU) 2019/17764 in se
            uporablja od 1. januarja 2020.
     (19)   Ker pristojni organi v državah članicah snov alfa-fenilacetoacetonitril običajno
            imenujejo APAAN, bi bilo treba to kratico dodati v Prilogo I k Uredbi (ES)
            št. 273/2004 in Prilogo k Uredbi (ES) št. 111/2005.
     (20)   Uredbo (ES) št. 273/2004 in Uredbo (ES) št. 111/2005 bi bilo zato treba ustrezno
            spremeniti.
     (21)   Glede na velik obseg zakonite proizvodnje, trgovine in uporabe rdečega fosforja v
            Uniji bi bilo gospodarskim subjektom in pristojnim organom treba dati dovolj časa za
            prilagoditev na nove omejitve v zvezi s to snovjo, ki jih uvaja ta uredba.
     (22)   Uredba (ES) št. 273/2004 in Uredba (ES) št. 111/2005 skupaj izvajata nekatere
            določbe konvencije ZN iz leta 1988. Zaradi tesne stvarne povezave med navedenima
            uredbama je upravičeno sprejeti spremembe z enotnim delegiranim aktom –
     SPREJELA NASLEDNJO UREDBO:

                                                     Člen 1
                                   Spremembe Uredbe (ES) št. 273/2004
     Prilogi I in II k Uredbi (ES) št. 273/2004 se spremenita v skladu s Prilogo I k tej uredbi.

                                                     Člen 2
                                   Spremembe Uredbe (ES) št. 111/2005
     Priloga k Uredbi (ES) št. 111/2005 se spremeni v skladu s Prilogo II k tej uredbi.

     4
            Izvedbena uredba Komisije (EU) 2019/1776 z dne 9. oktobra 2019 o spremembi Priloge I k Uredbi
            Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 280,
            31.10.2019, str. 1).

SL                                                      6                                                         SL
 ---pagebreak---                                                   Člen 3

                                     Začetek veljavnosti in uporaba
     Ta uredba začne veljati dvajseti dan po objavi v Uradnem listu Evropske unije.

     Točki (1)(b) in (2) Priloge I ter točka (2)(b) Priloge II se uporabljajo od... [vstaviti datum en
     mesec od začetka veljavnosti te uredbe].
     Ta uredba je v celoti zavezujoča in se neposredno uporablja v vseh državah članicah.
     V Bruslju, 14.7.2020

                                                  Za Komisijo
                                                  Predsednica
                                                  Ursula VON DER LEYEN

SL                                                  7                                                    SL
 ---documentbreak---                               EVROPSKA
                              KOMISIJA

                                                     Bruselj, 14.7.2020
                                                     C(2020) 4691 final

                                                     ANNEXES 1 to 2

                                           PRILOGI

                                               k

                        DELEGIRANI UREDBI KOMISIJE (EU) …/...

       o spremembi Uredbe (ES) št. 273/2004 Evropskega parlamenta in Sveta ter Uredbe
     Sveta (ES) št. 111/2005 zaradi vključitve nekaterih predhodnih sestavin za prepovedane
                                         droge na seznam

SL                                                                                            SL
 ---pagebreak---                                          PRILOGA I

Prilogi I in II k Uredbi (ES) št. 273/2004 se spremenita:
(1) Priloga I se spremeni:
   (a) preglednica „SKUPINA 1“ se spremeni:
       i) vnos za alfa-fenilacetoacetonitril se nadomesti z naslednjim:

                                               Poimenovanje
                                                                  Oznaka
                   Snov                          KN (če se                     Št. CAS
                                                                   KN
                                                 razlikuje)

„alfa-fenilacetoacetonitril (APAAN)                             2926 40 00   4468-48-8“

       ii) pri vnosu za (1R,2S)-(-)-kloroefedrin se oznaka KN „2939 99 00“ nadomesti z
           „2939 79 90“;

       iii) pri vnosu za (1S,2R)-(+)-kloroefedrin se oznaka KN „2939 99 00“ nadomesti z
            „2939 79 90“;

       iv) pri vnosu za (1S,2S)-(+)-kloropsevdoefedrin se oznaka KN „2939 99 00“
           nadomesti z „2939 79 90“;

       v) pri vnosu za (1R,2R)-(-)-kloropsevdoefedrin se oznaka KN „2939 99 00“
          nadomesti z „2939 79 90“;

       vi) naslednji vnosi se zaporedoma vstavijo na ustrezno mesto glede na oznako KN:

                                               Poimenovanje
                                                                  Oznaka
                   Snov                          KN (če se                     Št. CAS
                                                                   KN
                                                 razlikuje)

„metil 3-(1,3-benzodioksol-5-il)-2-
metiloksiran-2-karboksilat (PMK metil                           2932 99 00   13605-48-6
glicidat)

3-(1,3-benzodioksol-5-il)-2-metiloksiran-
2-karboksilna kislina (PMK glicidna                             2932 99 00   2167189-50-4
kislina)

alfa-fenilacetoacetamid (APAA)                                  2924 29 70   4433-77-6

metil 2-metil-3-feniloksiran-2-karboksilat
                                                                2918 99 90   80532-66-7
(BMK metil glicidat)

2-metil-3-feniloksiran-2-karboksilna
                                                                2918 99 90   25547-51-7
kislina

                                               1
 ---pagebreak--- (BMK glicidna kislina)

metil alfa-fenilacetoacetat (MAPA)                              2918 30 00     16648-44-5“;

   (b) v preglednici „PODSKUPINA 2A“ se naslednji vnosi zaporedoma vstavijo na
       ustrezno mesto glede na oznako KN:

                                               Poimenovanje
                                                                  Oznaka
                   Snov                          KN (če se                       Št. CAS
                                                                   KN
                                                 razlikuje)

„rdeči fosfor                                                   2804 70 00     7723-14-0“;

   (c) pri vnosu za antranilno kislino v preglednici „PODSKUPINA 2B“ se oznaka KN
       „2922 43 00“ nadomesti z „ex2922 43 00“;
   (d) pri vnosu za žveplovo kislino v preglednici „SKUPINA 3“ se oznaka KN
       „2807 00 10“ nadomesti z „2807 00 00“;
(2) v preglednici v Prilogi II se doda naslednji vnos:

                   Snov                                       Mejna količina

„rdeči fosfor                                 0,1 kg“.

                                               2
 ---pagebreak---                                         PRILOGA II

Priloga k Uredbi (ES) št. 111/2005 se spremeni:
   (1) preglednica „Skupina 1“ se spremeni:
       (a) vnos za alfa-fenilacetoacetonitril se nadomesti z naslednjim:

                                              Poimenovanje
                                                                   Oznaka
                   Snov                        po KN (če je                     Št. CAS
                                                                    KN
                                                različno)

„alfa-fenilacetoacetonitril (APAAN)                              2926 40 00   4468-48-8“

       (b) pri vnosu za (1R,2S)-(-)-kloroefedrin se oznaka KN „2939 99 00“ nadomesti z
           „2939 79 90“;
       (c) pri vnosu za (1S,2R)-(+)-kloroefedrin se oznaka KN „2939 99 00“ nadomesti z
           „2939 79 90“;
       (d) pri vnosu za (1S,2S)-(+)-kloropsevdoefedrin se oznaka KN „2939 99 00“
           nadomesti z „2939 79 90“;
       (e) pri vnosu za (1R,2R)-(-)-kloropsevdoefedrin se oznaka KN „2939 99 00“
           nadomesti z „2939 79 90“;
       (f) naslednji vnosi se zaporedoma vstavijo na ustrezno mesto glede na oznako KN:

                                              Poimenovanje
                                                                   Oznaka
                   Snov                        po KN (če je                     Št. CAS
                                                                    KN
                                                različno)

„metil 3-(1,3-benzodioksol-5-il)-2-                              2932 99 00   13605-48-6
metiloksiran-2-karboksilat (PMK metil
glicidat)

3-(1,3-benzodioksol-5-il)-2-metiloksiran-                        2932 99 00   2167189-50-4
2-karboksilna kislina (PMK glicidna
kislina)

alfa-fenilacetoacetamid (APAA)                                   2924 29 70   4433-77-6

metil 2-metil-3-feniloksiran-2-karboksilat                       2918 99 90   80532-66-7
(BMK metil glicidat)

2-metil-3-feniloksiran-2-karboksilna                             2918 99 90   25547-51-7
kislina
(BMK glicidna kislina)

                                              3
 ---pagebreak--- metil alfa-fenilacetoacetat (MAPA)                            2918 30 00    16648-44-5“;

(2) preglednica „Skupina 2“ se spremeni:
    (a) pri vnosu za antranilno kislino se oznaka KN „2922 43 00“ nadomesti z
        „ex2922 43 00“;
    (b) naslednji vnos se zaporedoma vstavi na ustrezno mesto glede na oznako KN:

                                            Poimenovanje
                                                                Oznaka
                  Snov                       po KN (če je                      Št. CAS
                                                                 KN
                                              različno)

„rdeči fosfor                                                 2804 70 00    7723-14-0“;

(3) pri vnosu za žveplovo kislino v preglednici „Skupina 3“ se oznaka KN „2807 00 10“
    nadomesti z „2807 00 00“;
(4) preglednica „Skupina 4“ se spremeni:
    (a) pri vnosu za zdravila in zdravila za uporabo v veterinarski medicini, ki vsebujejo
        efedrin ali njegove soli, se oznaka KN „3003 40 20“ nadomesti s „3003 41 00“,
        oznaka KN „3004 40 20“ pa se nadomesti s „3004 41 00“;
    (b) pri vnosu za zdravila in zdravila za uporabo v veterinarski medicini, ki vsebujejo
        psevdoefedrin ali njegove soli, se oznaka KN „3003 40 30“ nadomesti s
        „3003 42 00“, oznaka KN „3004 40 30“ pa se nadomesti s „3004 42 00“.

                                            4